Отчетен доклад за дейността

 на НЧ „Родина-1927“с.Пробуда за 2020г.

Отмина една много трудна година, изпълнена с неизвестност и страх. Читалищата бяхме затворени за потребители повече от половин година, но въпреки това ние не спряхме да изпълняваме своите делови задачи, а именно:

-през м. януари отпразнувахме денят на родилната помощ и „Бабин ден“ със седянка в залата на читалището, на която по-възрастните жени споделиха своя опит и знания ,затова как са раждали своите деца и какви забрани са спазвали ,докато са бременни и след това като родилки. Младите жени бяха доста учудени какви суеверия са се използвали да предпазват жените от различни болести и злини.

-през м. февруари организирахме празнична семейна седянка по случай празника „Трифон Зарезан“. Мъжете донесоха от виното, което са произвели през изминалата година, а жените както винаги бяха приготвили богата трапеза с различни ястия и сладкиши.

- през м. март отбелязахме тройния празник „Баба Марта“,

„ Сирни заговезни“ и Ден на самодееца с богата музикална програма ,в която взеха участие учениците от класовете по народно пеене и хореография на 2-ро СУ „Проф. Никола Маринов“ гр. Търговище. Към тях се присъединиха и гостуващите групи към читалището в кв. Макак на гр. Шумен: ЖТГ „Марги-денс“,МТГ „Юнаци“ и кукерска група „Арапи“, носители на много награди от фестивали и събори. „Арапи“ пресъздадоха традиционни за техния квартал обреди и с техните огромни маски и звънна на чанове прогониха злото и зимата .

Докато протичаше музикалната програма баба Марта не спираше да обикаля между хората и да ги закичва с ръчно изплетена от нея мартеничка и да нарича за здраве и благоденствие. В ролята на баба Марта се беше превъплътила Албена Недева- секретар на читалището в

 с. Баячево.

След кратък отдих ,секретарят на читалището и кукерската ни група се отправиха към с. Стража за участие в традиционния им празник на Сирни заговезни. Там ги очакваха с огромно нетърпение като една от атракциите за празника.

-на 8 ми март успяхме да отпразнуваме Международния ден на жената в залата на читалището с жените от селото. След ,който обявиха извънредно положение в страната поради заплахата от КОВИД – 19 и читалището беше затворено за около две седмици.

-през м .април успяхме да приключим ремонта на голямата зала в старата сграда на читалището, в която ще се помещава детския ни отдел за игра .Детският отдел е пространство за игра , в което ще се обучават деца от 2 до 5 год, които не посещават ясла или детска градина. Това е нова услуга , която читалището ще предлага на най-малките жители на селото и техните родители. А сега ще Ви разкажа как се стигна до реализацията на тази иновативна идея.

Всичко започна още в края на 2019 г. ,когато читалищния секретар и кмета участваха в анкетирането на родители от селото, които имат малки деца, дали имат нужда от помощ в подготовката на своите деца за адаптация с условията на детските градини и научаването на най-необходимите думи на български език.

Анкетата беше възложена от Клуб на НСО гр. Търговище, който стартира партньорски проект „Алтернативни образователни услуги за децата от малките населени места на община Търговище“ и Фондация за децата в риск по света –гр. София и проведена в населени места ,където няма детски градини, за да изградят в две от населените места Пространства за игра .След обобщаване на резултатите от анкетата Клуба и Фондацията решиха да изградят детски отдели за игра в с. Буховци и в с. Пробуда .Община Търговище реши да подкрепи този проект като осигури средствата за ремонт на помещенията, в който ще изградят тези детски отдели .С отпуснатите средства и с помощта на строителна фирма , ремонтът на нашата зала беше завършен успешно в средата на м. април. В пролуките от разпускане на мерките около пандемията, продължихме да доизграждаме нашият отдел като го оборудвахме с мебели, климатик, играчки и книжки. Средствата за тях бяха осигурени от Тръст за социална алтернатива –гр. София и Телус интернешънъл - гр. София. ФДРС – гр. София предостави своите програми ,по които да се занимават децата и обучи читалищните секретари на двете села и още няколко техни колеги от други населени места в общината в прилагането на тези програми: „Библиотека на играчките“, „Разкажи ми приказка“ и „Музика в действие“. Обучението продължи в рамките на три дни през м. януари 2020г.Откриването на Детския отдел се състоя на 29.07.2020 г. с присъствието на ограничен брой гости, родители и деца поради все още неотменена епидемична обстановка. Всички бяха очаровани от ремонта, оборудването ,играчките и книжките. Бяха проведени и няколко занятия с децата, които не искаха да си тръгват след приключване на сесията, която продължава час и половина и един път седмично .

* през м. август читалищният секретар използва своя годишен отпуск
* през м. септември успяхме да организираме Четвърти празник на чесъна ,на който успяхме да се поотпуснем от напрегнатата обстановка около тази пандемия. В музикалната програма участваха ДТГ към Клуб за народни танци „Дръж се земльо“ Търговище техните ръководители Евелина Дъбева и Павел Александров и Недялка Герова от с .Буховци .Бяхме организирали и много забавни игри с награди за децата ,присъстващи на празника .Успяхме да продадем повечето от произведената продукция от чесън на местните производители сем: Али и Селиме Алиеви.

Поради отново усложнилата се епидемична обстановка ,много от празниците ,в които щяхме да участваме се отмениха, но успяхме да участваме в онлайн конкурси ,организирани :от читалището в с. Баячево „Есен в буркани-туршията, която приготвих“ в три категории, от който спечелихме 1 Първо място за Дженка Иванова,2 Специални награди за Зейнеб Мустафова и Анета Кирчева и 1 Грамота за участие на Донка Петкова ;

от община Търговище „Да украсим община Търговище за Коледа“ като закупихме от разсадника в с. Баячево елха и я украсихме;

от читалището в с. Макариополско „Моята Коледа“, в който конкурс участвахме с две снимки на празничната ни украса и получихме подарък книга и Грамота за участие.

С тези конкурси приключихме нашите културно-масови дейности за тази година.

Със заделените средства от неосъществените дейности закупихме: компютър втора употреба за ползване от читалищния секретар в изготвянето на необходимата документация; озвучителна техника, която включва 2 тонколони,2 стойки за микрофони,2 микрофона с кабел и усилвател-миксер;2 стойки за тонколони; материали за бетонната площадка пред входа на читалището, която беше изградена с помощта на доброволците: Стефан Янев, Божидар Стефанов, Петър Попов и Кирил Кирчев безвъзмездно.

Приключваме 2020 година морално удовлетворени от свършената работа, макар и в доста напрегнатата и сложна обстановка, съобразявайки се с разпоредбите на здравните власти и в грижа за здравето на нашите членове и съмишленици.

Благодаря за вниманието !